S p r á v a
zo zahraničnej pracovnej cesty

1. Účastníci ZPC:
1.		
Titul, meno a priezvisko:	Mgr. František BLANÁR	
Pracovisko:	Ústav informácií a prognóz školstva	
Pracovné zaradenie:	analytik - vedúci oddelenia	
Znalosť jazykov:	angličtina	

2. Zahraničná pracovná cesta:
Štát:	Poľsko	
Mesto:	Gdansk	
Vykonaná v doch:	22.9.2013 až 26.9.2013	
Prijímajúca organizácia:	Central Statistical Office of Poland (GUS),  OECD INES LSO	
Účel cesty:	Účasť na mítingu v rámci projektu INES OECD, Network on Labour Market, Economic and Social Outcomes of Learning 	
Spôsob financovania:	ÚIPŠ	

3. Rámcový program pobytu: 
22.9.2013 		– prílet do Gdansku, ubytovanie
23.9 . až 25.9. 2013 	– míting - rokovanie v pléne a v pracovných skupinách podľa programu
26.9. 2013 		– prílet na Slovensko

4. Stručný priebeh rokovaní, resp. študijného pobytu:
Medzinárodného mítingu k tvorbe indikátorov z oblasti dopadu vzdelávania na trh práce sociálnych väzieb som sa zúčastnil ako reprezentant Slovenskej Republiky. Celkovo sa na mítingu zúčastnilo 50 zástupcov z 28 krajín a 12 odborníkov a zástupcov partnerských organizácií (OECD,UNESCO, EUROSTAT, CEDEFOP)
Hlavnými cieľmi mítingu bolo prerokovanie návrhov nových indikátorov, problémov spojených s vývojom a aplikáciou novej klasifikácie stupňov vzdelania ISCED 2011, využitia údajov z prieskumu PIAAC, riešenie kvality údajov v rámci zberov údajov a príprava publikácie Education at a Glance 2014 a 2015.
Rokovanie prebiehalo v pléne a v  4 pracovných skupinách (ďalej PS), a to: PS o vzdelávaní dospelých, PS o vzdelávaní a prechode zo škôl na trh práce, PS o ekonomických dopadoch vzdelávania  a PS o sociálnych dopadoch vzdelávania. 
Prvý deň mítingu vystúpili v pléne zástupcovia poľských organizátorov, ktorí odprezentovali poľský vzdelávací systém. Nasledovalo predstavovanie nových participantov, oboznámenie s programom a závermi z posledného rokovania vo Wellingtone. 

Už tradične je v rámci skupiny INES LSO venovaná veľká pozornosť zavádzaniu novej klasifikácie študijných programov a stupňov vzdelania ISCED 2011.  Zástupca UNESCO predniesol príspevok zameraný na súčasný stav implementácie ISCED-u a v pléne sa následne prebrala súvisiaca problematika. Predmetom diskusie ďalej boli: zisťovanie orientácie študijných programov a dosiahnutého vzdelania, kvalifikácia získaná v zahraničí, kvalifikácia získaná neformálnym vzdelávaním a i. Osobitná pozornosť bola venovaná technicko-organizačnému zabezpečeniu implementácie ISCED 2011.
Druhý deň stretnutia sa tradične konal v rámci pracovných skupín: 
V pracovnej skupine o vzdelávaní dospelých sa prerokovalo využitie údajov z prieskumu PIAAC, ktoré budú zahrnuté do ročenky EAG 2014. Vedúca skupiny odprezentovala navrhovanú formu výstupov, ktorá bola v rámci diskusie spresnená a schválená.
Pracovná skupina o vzdelávaní a prechode zo škôl na trh práce sa zamerala na problematiku zbieraných dát v rámci formulára TRANS pre potreby ročenky Education at a Glance. Pozornosť bola venovaná aj využiteľnosti dát z prieskumu PIAAC a rokovanie pracovnej skupiny bolo zavŕšené odprezentovaním zámeru spustiť ďalšie kolo medzinárodného prieskumu REFLEX. Táto problematika bude podrobnejšie prerokovaná na nasledujúcom stretnutí v Bratislave. 
Program mítingu bol zavŕšený sumarizáciou výsledkov rokovaní k jednotlivým témam a plánom aktivít na ďalšie obdobie. Ako zástupca Slovenska som na záver stretnutia oficiálne pozval zúčastnených na najbližší míting, ktorý sa bude konať koncom februára 2014 v Bratislave.

5. Odporúčané závery: 

Z mítingu vyplynuli nasledujúce úlohy:
–	Pokračovať v spolupráci s prevádzkovateľmi príslušných dátových zdrojov pri poskytovaní podkladov do medzinárodných štatistík
–	Konzultovať možnosti ďalšieho skvalitňovania vstupov 
–	Spolupracovať s Working Party pri mapovaní národných vzdelávacích sústav vo väzbe na ISCED 2011 a riešení potencionálnych problémov 
–	V ďalšom období naďalej aktívna účasť členov na činnosti pracovnej skupiny pri tvorbe nových indikátorov a metodík a pri zabezpečení požadovaných vstupov. 
–	Spolupráca s účastníkmi ostatných pracovných skupín v rámci programu INES, spolupráca s príslušnými útvarmi na MŠVVaŠ SR.
–	Príprava stretnutia pracovnej skupiny začiatkom roka 2014 na Slovensku.

6. Prehľad prinesenej dokumentácie a miesto jej uloženia:
Interné pracovné materiály. Ústav informácií a prognóz školstva, odbor metodiky a tvorby informácií.

7. Osobitne vyhodnotený očakávaný prínos ZPC:
- Zabezpečenie vstupov pre oblasť prieniku vzdelávania a trhu práce do Education at a Glance 2014
- Priama komunikácia so spracovateľmi medzinárodných databáz, ktorá umožňuje udržiavať kvalitu našich štatistických údajov na požadovanej úrovni.
- Aktívny vstup do tvorby štatistických ukazovateľov 

8. Spôsob zverejnenia výsledkov ZPC, prenos získaných informácií:
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach MŠVVaŠ SR. 

Súhlasím so zverejnením správy na internete

Správu vypracoval: Mgr. František Blanár,	
Dátum: 30.9.2013			

Správu schválil: 	Ing. Peter Jakub, generálny riaditeľ ÚIPŠ